Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 599

5. Az orvos utasításainak megfelelően alapápolási feladatokat lát el és irányítja a beosztottjainak ilyen irányú tevékenységét A szociális gondozó és szervező legyen képes: — átlátni az emberi élet fejlődési szakaszait, az életszakaszok testi, lelki jellemzőit, a szükségletek változásait, — az egészség-betegség fogalmának holisztikus értelmezésére, — az ellátásban részesülő szükségleteit figyelembe véve tevékenykedni, — az észlelt tünetek szakszerű jelzésére, különös tekintettel a krónikus, illetve szenvedélybetegségekre, — helyesen értelmezni az ellátásban részesülő panaszait, a leggyakoribb krónikus megbetegedések jellemző tüneteit, 2001/149. szám — alkalmazni az életműködések normálértékeiről szerzett információit, ezek vizsgálatának egyszerű vizsgálati módszereit, az adatok rögzítésének technikáit, — betegség esetén megfelelő segítséget kérni vagy az ellátásban részesülőt szakemberhez irányítani, — közreműködni a fertőzés és a járvány kialakulásának megelőzésében, — részt venni a kialakult járvány lokalizálásában, a beteg ellátásában, — alkalmazni a különböző fertőtlenítőszereket és fertőtlenítő eljárásokat, — együttműködni az egészségügyi ellátás szakembereivel, — alkalmazni az anatómiai élettani alapokra épülő klinikai alapismereteit és tudja végrehajtani az ezekhez kapcsolódó alapápolási feladatokat, — munkájában számolni az életkorral, az öregedéssel járó leggyakoribb megbetegedésekkel és az ezekhez kapcsolódó sajátos ápolási igényekkel, — a fogyatékosokkal kapcsolatos szükségletek szerinti alapápolás ellátására, — alkalmazni az ellátásban részesülő állapotának megfelelő fekvési és fektetési módokat, kényelmi eszközöket, — megelőzni, felismerni és alapszinten ellátni a felfekvést, — alkalmazni az ellátásban részesülő hely- és helyzetváltoztatásának segítési módozatait, kezelni a helyzetváltoztatásához szükséges eszközöket, — az ellátásban részesülőt egészségi állapotának és fogyatékosságának megfelelően mozgatni, — a sterilitás megtartásával előkészülni injekciózáshoz, — anatómiai, klinikai és gyógyszertani alapismereteinek alapján az orvos utasításának megfelelően intramusculáris és subcutan injekciózásra, — felismerni és időben jelezni a szakember felé az injekciózás esetleges szövődményeit, — alkalmazni a vizelőedényt, az ágytálat, testváladékot vizsgálatra levenni és tárolni, — nedves belélegeztetés (inhaláció) elvégzésére, — a gyógyszerformák elkülönítésére, a gyógyszerek orális adagolására és beadására az orvosi előírások szigorú betartásával, — kiválasztani a „házi patikában” tartható gyógyszereket, — az ellátásban részesülő korának és egészségi állapotának megfelelő étkezés és folyadékszükséglet biztosítására és segíteni az ellátásban részesülőt a táplálkozásban, — a környezetet bekapcsolni az alapápolási és gondozási folyamatba.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes